**HÉVÜZ KFT**

1.számú melléklet

**2025. JANUÁR 01-JÚNIUS 30.**

**BESZÁMOLÓ**

**PARKOLÁS**

2025 első félévében a kedvezőbb bérletvásárlási feltételek miatt megnövekedett számban értékesítettünk bérleteket a 2024-es évhez képest.

2024 azonos időszakában 609 bérletet adtunk el, míg 2025 évben 840 darabot. Bevételben ez 2024 évben 10.016.400,- Ft volt, 2025 évben 12.933.600,- Ft, azaz 2.917.200,- plusz bevétel keletkezett 2024-hez képest.

2025 évben a nagyparkolóban az első ingyenes óra miatt a bevételek csökkentek, viszont a város megítélése emiatt a gesztus miatt sokkal pozitívabb lett, 2024 év azonos időszakában 59.889.908,- Ft, míg 2025 évben 47.877.304,- Ft volt a bevétel a városi fizető parkolókban, így 12.012.604,- Ft-al kevesebb bevételt realizáltunk ezen a területen.

Az EPS statisztikája alapján az első fél évben 60.590 óra ingyenes parkolást vettek igénybe a nagyparkolóban, azaz havonta 10.098 óra, ami naponta 336 órányi ingyenes parkolást jelent.

**Parkolás**

jegyeladás bérlet db bérletek pótdíj

január 10.035.447,- 501 7.960.400,- 224.120,-

február 6.373.159,- 126 1.617.800,- 268.580,-

március 6.572.149,- 42 571.800,- 585.020,-

április 6.183.098,- 48 1.352.800,- 640.200,-

május 9.186.202,- 54 606.000,- 714.820,-

június 9.527.249,- 28 1.249.200,- 536.640,-

**összesen: 47.877.304,- 840 12.933.600,- 2.969.380,-**

**MOZI**

Filmszínházunk 2025 év első felében 2024 azonos időszakához képest jelentős forgalom növekedést ért el. 2024 első hat hónapjában 8.611 néző látogatott el a moziba, míg az idei évben 13.006 fő vásárolt mozijegyet. Ez értékében 2024-ben 13.885.200,- Ft bevételt jelent, míg 2025 évben 24.227.400,- Ft, azaz 10.342.200,- Ft bevétel növekedést értünk el. Büfé forgalma 2024 évben 3.430.002,- Ft volt, míg 2025-ben 4.029.350,-.

2025 évben elkezdtük a mozi technikai fejlesztését, a régóta halasztott Média Block és a hozzátartozó software beszerzése történt 3.555.000,- Ft értékben, hogy a mozi kép és hangminőségét mai elvárásoknak megfelelően tudjuk biztosítani.

**Mozi**

nézőszám: film bevétel: büfé:

január 3.555 fő 6.253.400,- 904.550,-

február 2.952 fő 5.639.000,- 1.023.500,-

március 1.814 fő 3.499.000,- 596.350,-

április 1.958 fő 3.722.500,- 899.200,-

május 1.509 fő 2.818.000,- 559.801,-

június 1.218 fő 2.295.500,- 605.750,-

**összesen: 13.006 fő 24.227.400,- 4.029.350,-**

**RENDEZVÉNY:**

Az első félévben kisebb rendezvényekre koncentráltunk a tereink adta lehetőségei miatt, illetőleg az új rendezvénytér előkészítési munkái folytak.

**Rendezvények Festetics téren:**

* **Április 19-21 - „HÚSVÉT”**

fellépőink : Voices, SaxoDj- best jazz soul funk, Varga Feri & Balássy Betti, Nyári Elek és népi zenekara, Sallai Family, Keszthelyi Jazz Műhely

* **Május 1-4 – „BOLDOG BÉKEIDŐK HÉVÍZE”**

fellépőink: Ricky’n Party, ISIS felvonulás táncosok, Kanizsai Oldtimer bringások, MR Piano, Happy Dixieland Band, Hot Jazz Band, Quinteto Recreativo – Porec, CimbaliBand és sztárvendégei, Falusi Mariann.

* **Május 23-25 – „HARLEY OPEN ROAD TOUR”**

fellépőink: Essence zenekar, Vagabond Band, Dj Belo, Red Rosters, Magna Cum Laude, DJ RADNAI

* **Május 31 – „BALATON CLASSIC”**

Veteránautó verseny, csak a helyszínt adtuk a sétálóutcában

* **Június 7-9 – „CSOBBANJ A NYÁRBA”**

fellépőink: Auth Csilla, Holczer Dóri és barátai, Tiszta erőből nyár – Pesthy Party Showband, „Rutinmunka” című film vetítése, Jazzy POP duo, Leblanc Győző operett gyöngyszemek, DIAMONDS, Zalaegerszegi Hevesi Színház művészei – élőRetro, Nyári Elek

**Kitelepülők:**

Április elején megtörtént a szerződéskötés az étel és italos kitelepülőkkel, mely megállapodás június végig szól. Ebből származó bevételek a második negyedévben:

* HÚSVÉT 750.000 Ft
* BOLDOG BÉKEIDŐK: 1.000.000 Ft
* HARLEY: ingyenes volt
* PÜNKÖSD: 934.000 Ft

Kézművesek esetében a Termelői Piac árusait forgó rendszerben várjuk az eseményekre.

* HÚSVÉT: 159.300 Ft
* BOLDOG BÉKEIDŐK: 177.800 Ft
* HARLEY: ingyenes volt
* PÜNKÖSD: 197.400 Ft

**Így összesen az étel-ital bérletből bevétel 2.684.000 Ft és a kézművesekből a 534.500 Ft**, az első félévben, azaz **3.218.500,-**

Piaci programok:

**Április 5 – ZÖLD FŰSZEREK NAPJA A PIACON** – élményfőzés

**Május 3 – ZALAI ÍZEK NAPJA** – fellépők : Hardi András, Horváth Attila

**Május 7 – MÁJUSFA KITÁNCOLÁS** – fellépők: Nyári Elek és néptáncosok

**Június 19 – KÓRUS A PIACON** – Osztrák vendégkórus